**1.2**

**OBCHODNÁ VEREJNÁ SÚŤAŽ č. 02/2022**

**SÚŤAŽNÉ PODMIENKY**

**Mesto Fiľakovo**

podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a podľa § 281 a nasl. zákona č. 513/1991 Zb. Obchodný zákonník v znení neskorších predpisov

vyhlasuje

**obchodnú verejnú súťaž**

**formou výberu najvhodnejšieho návrhu na uzatvorenie nájomnej zmluvy**

o najvhodnejší návrh na uzavretie nájomnej zmluvy na prenájom **nebytového priestoru č. 2** o celkovej podlahovej ploche 83,0 m2**,** ktorý sa nachádza na prízemí objektu Podnikateľského inkubátora zapísaného na LV č. 2272 k.ú. Fiľakovo na parc. CKN č. 1191/1 so súpisným číslom 1216 na adrese Biskupická č.4. Prenájom nebytového priestoru sa uskutočňuje v súlade so Zásadami hospodárenia s majetkom mesta Fiľakovo a s uznesením Mestského zastupiteľstva vo Fiľakove č. 71/2022 zo dňa 23.06.2022.

1. **PREDMET OBCHODNEJ VEREJNEJ SÚŤAŽE**

Predmetom obchodnej verejnej súťaže (ďalej len „OVS“) je prenájom nebytového priestoru č. 2, ktorý sa nachádza na prízemí objektu Podnikateľského inkubátora zapísaného na LV č. 2272 k.ú. Fiľakovo na parc. CKN č. 1191/1 so súpisným číslom 1216 na adrese Biskupická č.4. Celková podlahová plocha nebytového priestoru predstavuje 83,0 m2.

Ponúkaný nebytový priestor je vhodný na poskytovanie služieb. Nebytový priestor č.2 má samostatný vstup a pozostáva z obchodného priestoru, kuchynky, hygienického zázemia a skladových priestorov. Nachádza sa v centre mesta pri hlavnej ceste Biskupická.

**Minimálna cenová ponuka za prenájom : 66,00 EUR/m2/rok, t.j. 5.478,00 EUR/rok.**

Cena za prenájom nezahŕňa služby spojené s užívaním nebytových priestorov (elektrina, teplo, voda, stočné, odvoz odpadu a pod.)

Doba nájmu : od 1. augusta 2022 na dobu neurčitú

1. **ZÁSADY OBSAHU NÁJOMNEJ ZMLUVY, NA KTORÝCH PREDÁVAJÚCI TRVÁ :**

**Prenajímateľ:**

Mesto Fiľakovo

so sídlom Mestského úradu, Fiľakovo, Radničná 562/25, PSČ 986 01

zastúpené štatutárnym zástupcom :

Mgr. Attila Agócs PhD. - primátorom mesta

IČO : 316 075IČ DPH: neplatca DPH

Bankové spojenie : VUB a.s., pobočka Fiľakovo

Číslo účtu : 2915596059/0200

IBAN : SK33 0200 0000 0029 1559 6059

BIC: SUBASKBX (ďalej len „Prenajímateľ“)

*v prípade fyzickej osoby:*

**Nájomca:** a manželka/manžel

Meno: Meno:

Priezvisko: Priezvisko:

Rodné priezvisko: Rodné priezvisko:

-2-

Dátum narodenia: Dátum narodenia:

Rodné číslo: Rodné číslo:

Trvale bytom: Trvale bytom:

Štátna príslušnosť: Štátna príslušnosť:

Stav: Stav:

Tel.:

e-mail:

*v prípade právnickej osoby:*

Názov:

Sídlo:

Štatutár:

IČO: IČ DPH:

Bankové spojenie:

Číslo účtu :

IBAN:

BIC:

Tel.:

e-mail:

(ďalej len „Nájomca“)

uzatvárajú v zmysle zákona č. 116/1990 Zb. o nájme a podnájme nebytových priestorov v znení neskorších predpisov v nadväznosti na článok 17 a nasl. Zásad hospodárenia s majetkom mesta účinných od 1. januára 2020 (ďalej len „Zásady“) a uznesenia Mestského zastupiteľstva vo Fiľakove č. 71/2022 zo dňa 23.06.2022

**túto Nájomnú zmluvu :**

(ďalej len „Zmluva“)

**Čl. I**

**Predmet a účel nájmu**

1. Prenajímateľ je výlučným vlastníkom stavby „Dom služieb súpisné číslo 1216“ na pozemku reg. C parc.č. 1191/1 zastavané plochy a nádvoria o výmere 494 m2 zapísanej na LV č. 2272 k.ú. Fiľakovo. V skutočnosti sa jedná o trojpodlažný objekt na ul. Biskupickej č.4 vo Fiľakove.

2. Prenajímateľ prenajíma nájomcovi nebytové priestory na prízemí a to **miestnosť č. 2** v ľavej časti budovy o podlahovej ploche 83,0 m2. Nebytový priestor pozostáva z obchodného priestoru, kuchynky, hygienického zázemia a skladových priestorov.

3. Nájomca bude prenajaté nebytové priestory využívať na účely ............................................................... ***(doplní záujemca o prenájom)***. Nájomca nemôže zmeniť účel užívania dohodnutý touto Zmluvou bez písomného súhlasu Prenajímateľa.

**Čl. II**

## Doba nájmu

1. Táto zmluva sa uzatvára na dobu **n e u r č i t ú** od 01.08.2022 za dodržania dohodnutých zmluvných podmienok.

-3-

**Čl. III**

### Nájomné a platobné podmienky

1. Zmluvné strany sa dohodli, že za užívanie predmetu nájmu uhradí Nájomca Prenajímateľovi v zmysle zákona č. 18/1996 Z. z. o cenách v znení neskorších predpisov v nadväznosti na Článok 24 bod 1. ods. a) písm. aa) Zásad hospodárenia s majetkom mesta ročné nájomné v sume **................... EUR*(doplní záujemca o prenájom)***, slovom ................................................. eur ***(doplní záujemca o prenájom)*** za 1 m2 podlahovej plochy. Ročné nájomné za celkovú prenajatú plochu 83,0 m2 činí **........................ EUR, *(doplní záujemca o prenájom)***,  slovom .......................................................................... eur ***(doplní záujemca o prenájom)***. Mesačné nájomné predstavuje **....................EUR *(doplní záujemca o prenájom, t.j. ročné nájomné:12)***, slovom .......................................... eur ***(doplní záujemca o prenájom)***. Prenajímateľ nie je platcom DPH.

2. Nájomné je splatné mesačne vopred na základe doručenej faktúry, najneskôr do 25. dňa aktuálneho mesiaca. Nájomca je povinný uhradiť nájomné na účet Prenajímateľa. Nájomné za 08/2022 je splatné do 7 dní odo dňa uzatvorenia Nájomnej zmluvy. Ďalšie nájomné za 09/2022 je splatné do 25.08.2022.

3. V závislosti od miery inflácie upraví Prenajímateľ ročnú výšku nájmu o mieru inflácie vyhlásenú k 31. decembru predchádzajúceho roka v prípade, že miera inflácie je vyššia ako 5 %, pričom sa miera inflácie zohľadní vypracovaním dodatku k tejto Zmluve.

4. V prípade omeškania platieb nájomného alebo úhrad za služby spojené s užívaním predmetom nájmu v zmysle Čl. IV tejto Zmluvy môže Prenajímateľ účtovať zmluvnú pokutu vo výške 0,25% z dlžnej čiastky za každý deň omeškania.

**Čl. IV**

### Úhrada za Služby spojené s nájmom

1. Nájomca sa zaväzuje odo dňa začatia nájmu pravidelne mesačne platiť Prenajímateľovi platby za Služby spojené s nájmom, t. j. prevádzkové náklady na plyn-kúrenie, elektrickú energiu, vodné a stočné, zrážková voda, poplatky za správu a údržbu, poplatok za odvoz smetí a pod. a to úhradou zálohových platieb. Zálohové platby budú účtované v prípade spotreby plynu na vykurovanie podľa pomeru prenajatej plochy k celkovej ploche a v prípade elektriny a vodného-stočného podľa predpokladanej spotreby. Rozpis zálohových platieť tvorí prílohu k tejto Zmluve.
2. Mesačnú výšku zálohových platieb určia Zmluvné strany vzájomnou dohodou v nadväznosti na účel využitia nebytového priestoru.
3. Nájomca bude uhrádzať mesačne platby za Služby spojené s nájmom vopred na základe doručenej faktúry, najneskôr do 25. dňa aktuálneho mesiaca. Platba za Služby je splatná do 7 dní odo dňa doručenia faktúry Nájomcovi.Nájomca je povinný uhradiť úhrady za Služby na účet Prenajímateľa.
4. Prenajímateľ si vyhradzuje právo upraviť výšku úhrady Služieb súvisiacich s užívaním nebytových priestorov v prípade zvýšenia cien účtovaných dodávateľmi (vykonávateľmi) týchto služieb.
5. Predpísané zálohy za služby podľa Nájomnej zmluvy Prenajímateľ zúčtuje po uplynutí kalendárneho roka. Ak nebytový priestor disponuje s meračmi médií, je Prenajímateľ povinný vykonať zúčtovanie podľa skutočnej spotreby.

-4-

1. V prípade, že je nájom ukončený ktoroukoľvek zo Zmluvných strán, a to v priebehu kalendárneho roka, Prenajímateľ zúčtuje zálohy za služby do 30 dní odo dňa doručenia faktúr od dodávateľov jednotlivých médií.
2. Zmluvné strany sa dohodli, že rozdiel medzi zálohovými platbami a skutočnými nákladmi na služby uvedené v bode 1 tohto článku, ktoré vznikli užívaním prenajatých priestorov v priebehu zúčtovacieho obdobia, t.j. od 1.1. do 31.12. bežného roka si vzájomne uhradia do 14 dní od doručenia zúčtovacieho dokladu.

**Čl.V**

### Práva a povinnosti prenajímateľa

1. Prenajímateľ zabezpečí na svoje náklady poistenie objektu v ktorom sa nachádzajú prenajaté nebytové priestory proti živelným škodám.
2. Poistenie nad rozsah uvedený v bode 1 tohto článku si zabezpečí Nájomca na vlastné náklady.
3. Prenajímateľ je oprávnený požadovať prístup do priestorov za účelom kontroly.
4. Prenajímateľ sa zaväzuje zabezpečovať funkčnosť a prevádzku všetkých štandartných technických zariadení a plniť všetky také povinnosti majiteľa nehnuteľnosti spojené s jej vlastníctvom a ktoré sú potrebné k tomu, aby Nájomca mal možnosť riadneho odberu elektrického prúdu, vody, odvodu splaškov a ďažďovej vody.
5. Prenajímateľ je povinný odovzdať prenajímaný nebytový priestor Nájomcovi v stave spôsobilom na dohodnuté alebo obvyklé užívanie, v takomto stave ho udržiavať a zabezpečovať riadne plnenie služieb uvedených v bode 1 čl. IV. tejto Zmluvy.
6. Prenajímateľ je povinný zdržať sa akéhokoľvek konania, ktorým by rušil Nájomcu pri užívaní prenajatého nebytového priestoru.

**Čl.VI**

### Práva a povinnosti nájomcu

1. Nájomca sa zaväzuje užívať predmet nájmu na účel a v rozsahu dohodnutom v Zmluve, dodržiavať všetky všeobecne záväzné právne predpisy na úseku ochrany, bezpečnosti a zdravia pri práci a požiarnej ochrany.
2. Nájomca je povinný zabezpečovať funkčnosť a vzhľad prenajatého majetku údržbou v úzkej súčinnosti s prenajímateľom.
3. Nájomca je povinný najmä :
4. zabezpečovať zdravotnú nezávadnosť miestností z hľadiska povrchových úprav (steny, stropy, pod­lahy, okná, otvory),
5. zabezpečovať bežnú údržbu a funkčnosť vnútorných rozvodov elektroinštalácií, pitnej vody, úžit­kovej vody, kanalizácie, slaboprúdu, plynu, tepelných rozvodov, rozvodov, tech­nologických zariadení a ostatných rozvodov slúžiacich k prevádzkovej činnosti objektu (sanitná in­štalácia),
6. zabezpečovať správne a riadne merania médií v prípade uzavretia obchodných zmlúv s ich dodávateľmi,
7. pre bezpečnosť a ochranu zdravia pri práci a bezpečnosť technických zariadení zabezpečovať v zmysle platných predpisov pravidelné odborné prehliadky a odborné skúšky vyhradených technic­kých zariadení, zariadení požiarnej ochrany a civilnej ochrany,
8. bezodkladne vyrozumieť prenajímateľa o vzniku havárie alebo inej poistnej udalosti v prenajatých priestoroch.

-5-

1. Nájomca je oprávnený prenechať nebytové priestory do podnájmu inej právnickej alebo fyzickej osobe len so súhlasom Prenajímateľa.
2. Akékoľvek úpravy v priebehu nájmu prenajatých nebytových priestorov sú možné len s písomným súhlasom Prenajímateľa.
3. Nájomca je povinný uhradiť škody vzniknuté jeho pričinením na majetku Prenajímateľa a uhradiť poplatky resp. pokuty, ktoré vzniknú Prenajímateľovi jeho pričinením.

##### Čl. VII.

##### Ukončenie nájmu

1. Nájomný pomer zanikne uplynutím doby nájmu.
2. Nájom nebytového priestoru dohodnutý podľa tejto Zmluvy je možné ukončiť aj písomnou

dohodou oboch Zmluvných strán alebo písomnou výpoveďou jednej zo Zmluvných strán bez udania dôvodu.

1. Výpovedná doba je tri mesiace a počíta sa od prvého dňa mesiaca po doručení výpovede.
2. Zmluvné strany môžu túto Zmluvu ukončiť dohodou ku ktorémukoľvek spoločne dohodnutému termínu.
3. Prenajímateľ má právo od tejto Zmluvy písomne odstúpiť v prípade, ak Nájomca hrubo porušuje ustanovenia tejto Zmluvy. Za hrubé porušenie ustanovení tejto Zmluvy Nájomcom sa považuje porušenie povinností Nájomcu uvedenej v čl. III a IV. tejto Zmluvy.
4. Nájomca má právo od tejto Zmluvy písomne odstúpiť v prípade, ak Prenajímateľ hrubo porušuje ustanovenia tejto Zmluvy. Za hrubé porušenie ustanovení tejto Zmluvy Prenajímateľom sa považuje porušenie povinností Prenajímateľa uvedenej v čl. V tejto Zmluvy.
5. Pri skončení nájmu je Nájomca povinný uvoľniť prenajaté priestory najneskôr v posledný deň výpovednej lehoty. Odovzdávanie sa vykoná zápisom s Prenajímateľom.
6. Po skončení nájomného vzťahu je Nájomca povinný vrátiť Prenajímateľovi prenajaté priestory v stave v akom ich prevzal, s opotrebovaním primeraným dobe užívania.
7. Ak Nájomca neuvoľní prenajaté nebytové priestory v posledný deň výpovednej lehoty, uhradí Prenajímateľovi okrem nájomného a úhrad za služby súvisiace s užívaním prenajatých priestorov za dobu po skončení platnosti Zmluvy, zmluvnú pokutu vo výške 100,00 EUR, slovom jednosto eur za každý deň omeškania s ich uvoľnením.

**Čl. VIII.**

**Ochrana pred požiarmi**

1. V zmysle ods. 2 §6 zákona NR SR č. 314/2001 Z.z. o ochrane pred požiarmi v platných zneniach Nájomca v prenajatých priestoroch plní v čiastkovom rozsahu povinnosti na úseku ochrany pred požiarmi tým :

a/ že v zmysle ods. b §4 cit. zákona zabezpečí plnenie opatrení na ochranu pred požiarmi na miestach so zvýšeným nebezpečenstvom vzniku požiaru a včas zahlási prenajímateľovi činnosti spojené so zvýšeným nebezpečenstvom vzniku požiaru, ktorým následne spoločne prijmú potrebné opatrenia.

-6-

b/ že v zmysle ods. h §4 cit. zákona zabezpečí odstránenie zistených nedostatkov uložené orgánom vykonávajúcim štátny požiarny dozor na vlastných technických a ostatných zariadeniach.

c/ že v zmysle ods. 1 §4 cit. zákona zabezpečí kontroly stavu vlastných technických zariadení v zmysle platných predpisov a noriem (najmä STN 33 1610, vyhl. 79/2004 – najmä §1-4, 13, 15, 16) a bezodkladne zahlasuje prenajímateľovi všetky zistené nedostatky na prvkoch elektrickej inštalácie budovy resp. zabezpečí ich odborné odstránenie.

d/ že v zmysle ods. a §5 cit. zákona neodkladne zahlási prenajímateľovi všetky vzniknuté nežiadúce poškodení na požiarnotechnických zariadeniach (spustenie, mechanické poškodenie, pád bez zjavného poškodenia a pod.)

e/ že v zmysle ods. 1 §5 zabezpečí bezodkladne hlásenie vzniku požiaru nie len OR HaZZ ale aj prenajímateľovi. Táto povinnosť sa týka aj uhasených požiarov.

2. Náklady spojené so vznikom a odstránením škôd, ktoré vzniknú z dôvodu nedodržiavania resp. porušenia uvedených záležitostí, znáša Nájomca v plnom rozsahu.

**Čl. IX.**

**Záverečné ustanovenia**

1. Vzťahy medzi Zmluvnými stranami, ktoré nie sú upravené touto Zmluvou, sa riadia príslušnými ustanoveniami zák. č. 116/1990 Zb. o nájme a podnájme nebytových priestorov v znení neskorších predpisov a subsidiárne ustanoveniami Občianskeho zákonníka v platnom znení a ďalšími všeobecne záväznými právnymi predpismi.

2. V zmysle zákona č. 122/2013 Z.z. o ochrane osobných údajov v znení neskorších predpisov, Nájomca podpisom tejto Zmluvy vyjadruje svoj súhlas so spracovaním osobných údajov, uvedených v časti „Zmluvné strany“ tejto Zmluvy, pre potreby realizácie účelu tejto Zmluvy. Nájomcov súhlas so spracúvaním jeho osobných údajov Prenajímateľom platí počas celej doby trvania nájomného vzťahu upraveného touto Zmluvou.

3. Práva a povinnosti z tejto Nájomnej zmluvy neprechádzajú na právnych nástupcov Zmluvných strán.

4. Akékoľvek zmeny obsahu Zmluvy, môžu byť vykonané iba formou obojstranne podpísaného písomného a očíslovaného dodatku.

5. Táto Zmluva je spísaná slobodne, vážne, nie v tiesni ani za nápadne nevýhodných podmienok, bola pred podpisom prečítaná a na znak súhlasu Zmluvnými stranami podpísaná.

6. Táto Zmluva je vyhotovená v 5 vyhotoveniach, z ktorých Prenajímateľ obdrží tri (3) a Nájomca dva (2) vyhotovení.

Vo Fiľakove, dňa ..............................

Za Prenajímateľa: Nájomca:

....................................... .............................................

Mgr. Attila Agócs, PhD.

primátor

Mesta Fiľakovo

-7-

1. **SPÔSOB PODÁVANIA SÚŤAŽNÝCH NÁVRHOV:**

Súťažný návrh v zmysle návrhu nájomnej zmluvy sa podáva v písomnej forme. Záujemca o prenájom nebytového priestoru môže predložiť na Predmet prenájmu iba jednu ponuku. Návrh nájomnej zmluvy musí byť podpísaný predkladateľom súťažného návrhu. Prílohou návrhu nájomnej zmluvy je:

* súhlas záujemcu so súťažnými podmienkami,
* súhlas záujemcu so spracovaním osobných údajov na účely zabezpečenia úkonov spojených s OVS,
* čestné vyhlásenie záujemcu o tom, že v čase podania návrhu nie je voči nemu vedené exekučné konanie,
* čestné vyhlásenie záujemcu o tom, že v čase podania návrhu nemá žiadne podlžnosti voči vyhlasovateľovi a ani organizáciám zriadeným mestom,

1. **LEHOTA NA PODÁVANIE SÚŤAŽNÝCH NÁVRHOV:**

Písomný súťažný návrh je potrebné doručiť na Mestský úrad vo Fiľakove, oddelenie ekonomiky a majetku mesta, Radničná 25, 986 01 Fiľakovo najneskôr **do 26. júla 2022** do 13.00 hod. v zalepenej obálke s označením :

**„OBCHODNÁ VEREJNÁ SÚŤAŽ – NEBYTOVÝ PRIESTOR č. 2 - NEOTVÁRAŤ“-**

Navrhovateľ je povinný na obálke uviesť svoju úplnú adresu a prelepenú časť obálky vlastnoručne podpísať.

1. **TERMÍN VYHODNOTENIA SÚŤAŽNÝCH NÁVRHOV:**

Vyhodnotenie súťažných návrhov vykoná komisia schválená Mestským zastupiteľstvom vo Fiľakove uznesením č. 71/2022 zo dňa 23.06.2022 v termíne najneskôr do 29.07.2022.

Súťažný návrh doručený po stanovenom termíne, alebo v ktorom nebude splnená niektorá zo stanovených podmienok súťaže, nebude do vyhodnotenia zaradený.

V prípade zistenia nepravdivých údajov v súťažnom návrhu bude dotknutý navrhovateľ zo súťaže vylúčený.

**Kritériom pre výber najvhodnejšieho súťažného návrhu na uzatvorenie nájomnej zmluvy je najvyššia cena za Predmet prenájmu.**

1. **LEHOTA NA VYHLÁSENIE VÝSLEDKU SÚŤAŽE:**

Vyhlasovateľ oznámi výsledky z vyhodnotenia písomných návrhov nájomných zmlúv každému z účastníkov súťaže písomne listom odovzdaným pošte na doručenie alebo e-mailom, prípadne telefonicky najneskôr do 10 dní po ukončení vyhodnotenia súťažných návrhov.

1. **OBHLIADKA NEHNUTEĽNOSTI:**

V prípade záujmu o obhliadku nebytového priestoru je potrebné si túto dohodnúť na oddelení ekonomiky a mestského majetku Mestského úradu Fiľakovo u kontaktnej osobe : Ing. Zoltán Varga, kanc.č. 12 (prízemie), tel.č.: 0915264290 alebo e-mailom: [zoltan.varga@filakovo.sk](mailto:zoltan.varga@filakovo.sk)

1. **ĎALŠIE PODMIENKY OBCHODNEJ VEREJNEJ SÚŤAŽE:**
2. návrh možno zahrnúť do súťaže, len keď jeho obsah zodpovedá uverejneným podmienkam súťaže; od podmienok súťaže sa návrh nemôže odchýliť,
3. súťažiaci je povinný doplniť navrhovanú cenu za Predmet prenájmu (Čl. III. Nájomné a platobné podmienky),

-8-

1. vyhlasovateľ si vyhradzuje právo :

* odmietnuť všetky predložené návrhy a ukončiť súťaž bez výberu návrhu,
* v odôvodnených prípadoch súťažné podmienky meniť alebo súťaž zrušiť,
* predĺžiť lehotu na vyhlásenie výsledku súťaže,
* pri formálnych nedostatkoch návrhu, ktoré nemenia obsah, vyzvať navrhovateľa na doplnenie a vykonanie opravy (termín určí komisia),
* odmietnuť návrh, ktorý neobsahuje požadované náležitosti súťaže,
* odmietnuť návrh, ktorý obsahuje zjavne nepravdivé skutočnosti a informácie,
* právo ponúknuť uzavretie nájomnej zmluvy ďalšiemu v poradí určenom výberovou komisiou, ak víťaz písomne oznámi, že nemá záujem o uzavretie nájomnej zmluvy, alebo ak nepodpíše nájomnú zmluvu do 30 dní odo dňa vyhodnotenia OVS,

Prípadné ďalšie informácie poskytne zamestnanec MsÚ Fiľakovo Ing. Zoltán Varga, kanc.č. 12 (prízemie), tel.č.: 0915264290 alebo e-mailom: [zoltan.varga@filakovo.sk](mailto:zoltan.varga@filakovo.sk)

Vo Fiľakove, dňa 23.06.2022

v.r.

Mgr. Attila Agócs, PhD.

primátor mesta